उत्कृष्ट कार्य करने वाली 100 महिलाओं को किया सम्मानित
मेरीबेटी मेरा गौरव संस्था द्वारा सोमवार को लाइनपार के वार्ड-2 स्थित दीनबंधु छोटूराम धर्मशाला में मेरा शहर मेरी बेटी मुहिम के तहत एक सम्मान समारोह का आयोजन किया गया। समारोह में विभिन्न क्षेत्रों उत्कृष्ट कार्य करने वाली 100 महिलाओं को सम्मानित किया गया। सम्मान समारोह का शुभारंभ मुख्यातिथि वार्ड 15 की पार्षद मोनिका राठी ने थाली बजाकर किया। उन्होंने कहा कि कन्या भ्रूण हत्या महापाप है। इस बुराई के खात्मे के लिए सभी को एकजुट होकर प्रयास करने होंगे। खेल हो या पढ़ाई, आज बेटियां हर क्षेत्र में आगे हैं। ऐसे में हमारा भी दायित्व बनता है कि हम बेटियों को आगे बढ़ने के समान अवसर दें।
इस मौके पर संस्था अध्यक्ष गौरव शर्मा, जिला सचिव पार्षद संदीप मांडोठी, शिक्षाविद कुसुम चुघ, संजय दलाल, सत्यप्रकाश, इंद्रनाथ चुघ, पार्षद रविंद्र जाखड़, सोनू हुड्डा, पार्षद प्रेमचंद, पार्षद राममूर्ति, रीना, मुकेश पांचाल, भारत नागपाल, सत्येंद्र दहिया, पूनम शर्मा, कुसुमलता, नीशा, सीमा, सुनीता, द्रोपदी, पूजा शर्मा, शारदा देवी, सोमबीर, प्रेमपाल रंगा, दीपक, मोंटी और नवीन आदि मौजूद रहे।
ये बेटियां हुई सम्मानित
सम्मानसमारोह में मेधावी छात्रा अवार्ड श्वेता, प्रियंका डाबला, सरिता और प्रीति देशवाल को मिला। जागरूक बेटी अवार्ड ज्योति देशवाल, वरिष्ठ महिला सम्मान इंद्रावती को मिला। समाज का नयन अवार्ड सुनीता कौशिक, जबकि कल्पना चावला अवार्ड कुसुम, अन्नु बंसल, चिंटी बंसल, मोनू छुड़ानी को मिला। कला एवं साहित्य अवार्ड आशा किरण ग्रुप स्कूल की छात्राओं को मिला।
बादली . बहादुरगढ़में आयोजित सम्मान कार्यक्रम में बादली क्षेत्र की बेटियों को सम्मानित करते सामाजिक राजनीतिक पार्टियों से संबंधित व्यक्ति।
hin_Deva hin_Deva bho_Deva hin_Deva hin_Deva hin_Deva